ଏକଥାଇମା

ଏକଥାଇମା ହେଉଛି (ଇଂରାଜୀ ଭାଷାରେ  Ecthyma) ଏକ ଜୀବାଣୁ ଜନିତ ଚର୍ମ ସଂକ୍ରମଣ ଯାହା ଏକ ଫୋଟକା ବା ଫୋଡ଼ା ଭାବରେ ଆରମ୍ଭ ହୁଏ, ଯାହା ଉପରେ କ୍ରଷ୍ଟ ବା ଆବରଣ ତିଆରି ହୋଇଯାଏ ।  ଯଦି କ୍ରଷ୍ଟ ଖସିପଡ଼େ, ତେବେ ୩ ସେଣ୍ଟିମିଟର ଆକାର ପର୍ଯ୍ୟନ୍ତ ଏକ ଭଲ ଭାବରେ ସ୍ପଷ୍ଟ ଘାଆ ହୋଇପାରେ ।   ବଡ଼ ଲସିକା ଗ୍ରନ୍ଥି ମଧ୍ୟ ଉପସ୍ଥିତ ଥାଇପାରେ ।  ଗୋଡ଼ ସବୁଠାରୁ ଅଧିକ ପ୍ରଭାବିତ ହୁଏ । ଜଟିଳତାରେ ସେଲ୍ୟୁଲାଇଟିସ୍ ଏବଂ ପୋଷ୍ଟଷ୍ଟ୍ରେପ୍ଟୋକୋକାଲ୍ ଗ୍ଲୋମେରୁଲୋନେଫ୍ରାଇଟିସ୍ ଅନ୍ତର୍ଭୁକ୍ତ ହୋଇପାରେ ।

ଏହା ସାଧାରଣତଃ ଗ୍ରୁପ୍ ଏ (ବିଟା-ହେମୋଲାଇଟିକ୍) ଷ୍ଟ୍ରେପ୍ଟୋକୋକସ୍ (GAS) କିମ୍ବା ଷ୍ଟାଫ ଅରିଅସ ଜୀବାଣୁ ଦ୍ୱାରା ହୁଏ ଏହି ରୋଗ ହୁଏ ।  ] ବିପଦର କାରଣଗୁଡ଼ିକ ମଧ୍ୟରେ ଖରାପ ସ୍ୱାସ୍ଥ୍ୟ ରକ୍ଷା, କୁପୋଷଣ , ଶିରାଭ୍ୟନ୍ତର ଔଷଧ ବ୍ୟବହାର ଏବଂ ଦୁର୍ବଳ ପ୍ରତିରକ୍ଷା ପ୍ରଣାଳୀ ଯୋଗୁ ହୋଇପାରେ ।  ଏହା କୀଟପତଙ୍ଗ କାମୁଡ଼ା କିମ୍ବା ଚର୍ମରୋଗକୁ ଜଟିଳ କରିପାରେ । । ଏହା ଏକ ପ୍ରକାରର ଇମ୍ପେଟିଗୋ ବା ଚର୍ମସ୍ଫୋଟ ରୋଗ । ସମାନ ଭାବରେ ଦେଖାଯାଉଥିବା ଅନ୍ୟାନ୍ୟ ଅବସ୍ଥାଗୁଡ଼ିକ ମଧ୍ୟରେ ଏକଥାଇମା ଗ୍ୟାଙ୍ଗ୍ରେନୋସମ୍, ଫରଙ୍କଲ୍, ବୁଢ଼ିଆଣୀ କାମୁଡ଼ା ଏବଂ ଆନ୍ଥ୍ରାକ୍ସ ଅନ୍ତର୍ଭୁକ୍ତ ହୋଇପାରେ ।

ଚିକିତ୍ସାରେ ସମ୍ଭାବ୍ୟ କିଛି ସପ୍ତାହ ପାଇଁ ଆଣ୍ଟିବାୟୋଟିକ୍ ଏବଂ ଉନ୍ନତ ପୁଷ୍ଟିସାର ବ୍ୟବହାର କରାଯାଏ ।   ଅଧ କପ୍ ଧଳା ଭିନେଗାର ଏବଂ ଏକ ଲିଟର ପାଣିର ମିଶ୍ରଣରେ ଏକ କପଡ଼ା ସାହାଯ୍ୟରେ ଭିଜେଇବା ପରେ  କ୍ରଷ୍ଟଗୁଡ଼ିକୁ ବାହାର କରାଯାଇପାରିବ । ତା'ପରେ ପ୍ରଭାବିତ ସ୍ଥାନରେ ଫୁସିଡିକ୍ ଏସିଡ୍ କିମ୍ବା ମୁପିରୋସିନ୍ କ୍ରିମ୍  ଦିନକୁ ତିନିଥର ଲଗାଯାଏ । ଅଧିକ ଗମ୍ଭୀର କ୍ଷେତ୍ରରେ ଡାଇକ୍ଲୋକ୍ସାସିଲିନ୍ କିମ୍ବା ସେଫାଲେକ୍ସିନ୍ ପାଟିରେ ଦିଆଯାଇ ଯାଇପାରେ ।   କ୍ଷତଗୁଡ଼ିକ ସାଧାରଣତଃ କିଛି ସପ୍ତାହ ମଧ୍ୟରେ ଭଲ ହୋଇଯାଏ କିନ୍ତୁ ଏକ ଦାଗ ଛାଡ଼ିଯାଏ ।

ଏକଥାଇମା ରୋଗ ବହୁତ କମ୍ ଦେଖାଯାଏ । ଏହି ଅବସ୍ଥା ସବୁ ବୟସରେ ଦେଖାଯାଏ ଯଦିଓ ବହୁତ ଛୋଟ ଯୁବାବସ୍ଥା ଏବଂ ବୃଦ୍ଧ ବ୍ୟକ୍ତିମାନେ ଅଧିକ ପ୍ରଭାବିତ ହୁଅନ୍ତି । ଏହି ଶବ୍ଦର ଅର୍ଥ ହେଉଛି "ପୁରୁଲେଣ୍ଟ ପୁଷ୍ଟ୍ୟୁଲ୍ସ" ଯାହା ଗ୍ରୀକ୍ ରୁ ଆସିଛି "ତାପ କିମ୍ବା ଫାଟିବା" ପାଇଁ ।  ଏହି ଶବ୍ଦଟି ଇଂରାଜୀ ଭାଷାରେ ଅତି କମରେ ୧୮୨୨ ମସିହାରୁ ବ୍ୟବହୃତ ହୋଇଆସୁଛି 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki